טפטי

טפטי (בסנסקריט: तपती) היא אלה במיתולוגיה ההינדואית. הנהר טפטי בהודו קרוי על שמה. האטימולוגיה של טפיטי שאולה, ככל הנראה, מפועל בפרוטו-הודו-אירופית שמשמעותו היא "לבעור", כך שניתן לתרגם את שמה כ"הבוערת". זאת, בדומה לאלוהויות אש אחרות שנפוצו בקרב עמים הודו-אירופיים, כגון וסטה מהמיתולוגיה הרומית והסטיה מהמיתולוגיה היוונית, ששמן אף הוא שאול מהפועל המקומי שמשמעותו "לבעור". אצל הסקיתים רווחה אמונה באלוהות אש בעלת שם דומה לזה של טפטי, כך שייתכן ששתי האלות חולקות מקור משותף זו עם זו. לפי הוודות, כתבי הקודש של ההינדואיזם, טפטי היא בתו של סוריה, אל השמש ההינדואי.

הערות שוליים

קטגוריה:אלים הינדואים
קטגוריה:אלות ים ונהר